Na osnovu člana 174 stav 2 tačka 5 Zakona o lokalnoj samoupravi (‘’Službeni list CG’’ broj 2/18) i člana 35 Statuta Opštine Andrijevica ("Službeni list Crne Gore - opštinski propisi" broj 32/18) Skupština Opštine Andrijevica na sjednici održanoj dana \_\_\_\_\_\_\_\_\_2019. godine, donijela je

**ODLUKA**

**o kriterijumima, načinu i postupku raspodjele**

**sredstava nevladinim organizacijama**

**I- OPŠTE ODREDBE**

**Član 1**

Ovom odlukom utvrđuju se kriterijumi, način i postupak raspodjele sredstava Budžeta Opštine Andrijevica, namijenjenih za podršku projekata nevladinih organizacija.

**Član 2**

Izrazi koji se koriste u ovoj Odluci za fizička lica u muškom rodu podrazumijevaju iste izraze u ženskom rodu.

**II- KORISNICI SREDSTAVA**

**Član 3**

Sredstva buđzeta u iznosu od 0.2tekućeg godišnjeg budžeta dodjeljuju se nevladinim organizacijama koje su registrovane u Crnoj Gori, sa sjedištem u Opštini Andrijevica (u daljem tekstu Opštini), za projekte koji se, u potpunosti ili pretežno, realizuju na teritoriji Opštine Andrijevica.

Sredstva budžeta se dodjeljuju i nevladinim organizacijama koje za

Opštinu imaju poseban status, zbog njihovog značaja za Opštinu i dostignutog

dometa, kontinuiteta u radu, a to su: Dobrovoljni davaoci krvi, Savez slijepih,Savez gluvih,Savez penzionera,Savez NOR-a 1941 Savez ratnih vojnih invalida, Udruzenje za čuvanje tradicije 1912-1918

,

**Član 4**

Za realizaciju planskih aktivnosti, odnosno za realizaciju programskih aktivnosti nevladinim organizacijama iz člana 3 stav 2, dodjeljuju se sredstva u iznosu od 20% od ukupno predviđenih sredstava iz budžeta za podršku projekata nevladinih organizacija.

Nevladine organizacije iz stava 1 ovog člana su dužne da dostave svoje godišnje planove i programe, sa posebnim opisom realizacije planiranih aktivnosti za projekat, za koje se dodjeljuju budžetska sredstva, kako je to ovom odlukom predviđeno i za ostale nevladine organizacije.

**III-UTVRĐIVANJE PRIORITETA ZA RASPODJELU SREDSTAVA**

**Član 5**

Sredstva namijenjena budžetom Opštine raspodjeljuju se za podršku projekata nevladinih organizacija koji doprinose ostvarivanju utvrđenih ciljeva u strateškim dokumentima, programima i planovima Opštine, a kojima se, naročito:

- obezbjeđuje socijalna i zdravstvena zaštita, smanjenje siromaštva, zaštita lica sa

invaliditetom, društvena briga o djeci i mladima, pomoć starijim licima,

- zaštita i promovisanje ljudskih i manjinskih prava,

- vladavine prava,

- razvoj civilnog društva i volonterizma,

- nauka, umjenost, kultura, tehnička kultura,

- zaštita životne sredine, poljoprivreda i ruralni razvoj, održivi razvoj, zaštita potrošača,

- rodna ravnopravnost,

- borba protiv korupcije i organizovanog kriminala,

- borba protiv bolesti zavisnosti,

- druge oblasti od javnog interesa.

Predsjednik Opštine utvrđuje pripritetne oblasti od javnog interesa za finansiranje projekata i programa nevladinih organizacija do 30. juna tekuće za narednu godinu.

Neće se podržati sljedeći projekti:

- projekat za koji je već u cjelosti odobreno finansiranje iz drugih izvora finansiranja;

- aktivnosti koje su u nadležnosti ili odgovornosti Vlade, kao što je formalno obrazovanje, formalna zdravstvena zaštita i sl,

- projekat kojim se traže finansijska sredstva za kupovinu i raspodjelu humanitarne pomoći,

- projekat koji se isključivo temelji na jednokratnoj izradi, pripremi i štampanju knjiga, brošura, biltena, časopisa i slično, osim ukoliko objava takvih publikacija nije dio nekog šireg programa ili sveobuhvatnijih i kontinuiranih aktivnosti;

- projekat čija je jedina svrha sticanje lične koristi članova organizacije;

- projekat koji isključivo ima profitnu odnosno komercijalnu svrhu.

**IV - KOMISIJA ZA RASPODJELU SREDSTAVA**

**Član 6**

Raspodjelu sredstava vrši Komisija za raspodjelu sredstava nevladinim organizacijama (u daljem tekstu: Komisija) koju imenuje predsjednik

Opštine.

Komisija ima predsjednika i dva člana.

Predsjednik Komisije se imenuje iz reda potpredsjednika opštine ili starješina organa lokalne uprave.

Članovi Komisije su predstavnik opštine i predstavnik nevladinih organizacija koje djeluju u određenoj oblasti od javnog interesa.

Član Komisije iz reda nevladinih organizacija ne može biti odbornik, poslanik ili član organa upravljanja političke partije, javni funkcioner, državni ili lokalni službenik ili namještenik, rukovodilac ili zaposleni u javnim ustanovama i privrednim društvima čiji je osnivač država ili opština.

Nevladina organizacija čiji je predstavnik član Komisije iz reda nevladinih organizacija nema pravo učešća na Konkursu. Mandat Komisije je dvije

godine.

Stručne, administrativno-tehničke poslove za potrebe Komisije vrši Sekretar Komisije koji se imenuje iz Sekretarijata lokalne uprave /službenik zadužen za NVO/.

Komisija donosi Poslovnik o radu.

**V-IZBOR PREDSTAVNIKA NEVLADINIH ORGANIZACIJA U KOMISIJI**

**Član 7**

Člana Komisije iz reda nevladinih organizacija predlažu nevladine organizacije koje su registrovane u Crnoj Gori sa sjedištem u Opštini Andrievica.

Postupak za predlaganje kandidata za člana Komisije, predstavnika nevladinih organizacija pokreće se upućivanjem Javnog poziva od strane predsjednika Opštine.

Javni poziv se objavljuje na web sajtu opštine, oglasnoj tabli opštine i preko lokalnog javnog emitera.

Javni poziv sadrži uslove koje moraju ispunjavati nevladine organizacije za predlaganje kandidata, uslove koje mora ispunjavati kandidat, dokumentaciju koja se prilaže uz prijedlog za kandidata, kao i rok i mjesto predaje dokumentacije.

Rok za predlaganje kandidata je 20 dana od dana objavljivanja javnog poziva.

**Član 8**

Kandidata za člana Komisije može da predloži nevladina organizacija koja spunjava sljedeće uslove:

- da je upisana u registar nevladinih organizacija, najmanje godinu dana prije objavljivanja javnog poziva;

- da ima sjedište na teritoriji Opštine;

- da je u prethodnoj godini realizovala jedan ili više projekata, ili učestvovala u

najmanje jednoj kampanji ili realizovala najmanje dvije jednokratne akcije;

- da više od polovine organa upravljanja nevladine organizacije nijesu članovi organa političkih partija, javni funkcioneri, državni ili lokalni službenici ili

namještenici, rukovodioci ili zaposleni u javnim ustanovama i privrednim

društvima čiji je osnivač država ili opština.

**Član 9**

Nevladina organizacija dužna je da, uz prijedlog kandidata dostavi sljedeće dokaze:

1) kopiju rješenja o upisu u registar organa državne uprave nadležnog za registraciju i vođenje evidencije o nevladinim organizacijama;

2) kopiju statuta i kopiju osnivačkog akta organizacije;

3) dokaz o realizovanim projektima ili aktivnostima u prethodnoj godini: ugovor o

finansiranju, brošure, flajeri, lifleti, novinski članci i slično;

4) izjava ovlašćenog lica za zastupanje i predstavljanje nevladine organizacije da u

organu upravljanja nevladine organizacije većinu ne čine članovi organa

političkih partija, javni funkcioneri, državni ili lokalni službenici ili

namještenici, rukovodioci ili zaposleni u javnim ustanovama i privrednim

društvima čiji je osnivač država ili opština.

**Član 10**

Kandidat nevladine organizacije za člana Komisije može biti lice

koje:

- je crnogorski državljanin i ima prebivalište na teritoriji Opštine Andrijevica,

- posjeduje iskustvo u pisanju i realizaciji projekata;

- nije član organa političkih partija, javni funkcioner, državni ili lokalni službenik ili

namještenik, rukovodilac ili zaposleni u javnoj ustanovi ili privrednom društvu

čiji je osnivač država ili opština.

**Član 11**

Nevladina organizacija koja predlaže kandidata za člana Komisije,

pored dokumentacije iz člana 9 ove Odluke,dužna je da za kandidata dostavi i

sljedeće:

- ovjerenu fotokopiju lične karte;

- biografiju kandidata sa podacima o posjedovanju iskustva u pisanju i realizaciji

projekata;

- izjavu kandidata da nije član organa političkih partija, javni funkcioner, državni ili lokalni službenik ili namještenik, rukovodilac ili zaposleni u javnoj ustanovi ili

privrednom društvu čiji je osnivač država ili opština i

- izjavu kandidata da prihvata kandidaturu za člana Komisije.

**Član 12**

Ukoliko nevladine organizacije ne predlože svog predstavnika za člana komisije ili izabrani član komisije ne može učestvovati u odlučivanju u smislu člana 6 stav 6 ove Odluke, za drugog člana komisije određuje se državni službenik nadležnog organa lokalne uprave za ovu oblast.

Ako nevladina organizacija ili predloženi kandidat ne ispunjavaju uslove predviđene ovom Odlukom ili prijedlog za kandidata nije podnesen u predviđenom roku, takvi prijedlozi se neće razmatrati.

**Član 13**

Kabinet predsjednika Opštine dužan je da, u roku od sedam dana od

isteka roka za dostavljanje prijedloga, na web sajtu Opštine objavi listu

kandidata koji su predloženi za članove Komisije, sa nazivima nevladinih

organizacija koje su ih predložile.

Kabinet predsjednika Opštine dužan je da u roku od sedam dana od dana objavljivanja liste, utvrdi jedinstvenu listu kandidata za imenovanje

članova Komisije.

Ako je predloženo više kandidata, predsjednik Opštine će imenovati kandidata nevladine organizacije koji je predložen od većeg broja nevladinih organizacija koje su dostavile potpunu dokumentaciju.

U slučaju da svaka nevladina organizacija predloži različitog kandidata, Predsjednik opštine će imenovati kandidata sa najviše iskustva u pisanju i realizaciji projekata.

**VI-PRESTANAK MANDATA ČLANOVIMA KOMISIJE**

**Član 14**

Članu Komisije mandat prestaje, prije isteka vremena na koje je imenovan, u slučaju:

1) podnošenja ostavke o čemu obavještava Predsjednika Komisije i subjekte koji su ga predložili;

2) ako je pravosnažnom odlukom lišen poslovne sposobnosti;

3) ako je pravosnažnom odlukom osuđen na bezuslovnu kaznu zatvora u trajanju od najmanje 6 mjeseci i

4) u slučaju razrješenja.

**Član 15**

Predsjednik opštine će razriješiti člana Komisije u slučaju da:

1) se utvrdi da je prilikom imenovanja o sebi dao netačne podatke ili propustio da iznese podatke i okolnosti koje su bili od uticaja na imenovanje za člana Komisije;

2) ne obavlja funkciju člana Komisije u periodu dužem od mjesec dana,

3) je došlo do promjena neke od okolnosti iz člana 11 stav 1 tačka 3 ove Odluke.

**Član 16**

Postupak za razrješenje člana Komisije pokreće Predsjednik opštine na zahtjev subjekta ovlašćenog za predlaganje kandidata ili na inicijativu Komisije.

U postupku razrješenja član Komisije ima pravo da se izjasni orazlozima za razrješenje.

Predsjednik opštine donosi odluku o razrješenju člana Komsije.

**Član 17**

U slučaju prestanka mandata članu Komisije, prije isteka vremena

na koji je imenovan, Predsjednik opštine je dužan da u roku od osam dana od dana prestaka mandata, objavi javni poziv za predlaganje novog kandidata.

Mandat novoimenovanog člana Komisije traje do isteka mandata Komisije.

Član komisije koji je razriješen prije isteka vremena na koje je imenovan, ne može biti ponovo imenovan za člana Komisije.

**VII - JAVNI KONKURS**

**Član 18**

Raspodjela sredstava za projekte nevladinih organizacija vrši se na osnovu javnog konkursa (u daljem tekstu: konkurs), koji raspisuje Komisija za raspodjelu sredstava nevladinim organizacijama.

Javni konkurs se raspisuje do 1.marta u godini za koju se vrši raspodjela sredstava.

Konkurs se objavljuje u jednom dnevnom listu, putem web sajta Opštine i lokalnog javnog emitera.

Konkurs za raspodjelu sredstava je otvoren 30 dana od dana njegovog objavljivanja.

Nevladine organizacije sa posebnim statusom ne učestvuju na javnom

konkursu.

**VIII - POSTUPAK PO KONKURSU**

**1. Prijava na konkurs**

**Član 19**

Nevladina organizacija podnosi prijavu na konkurs u roku od 30 dana od dana njegovog objavljivanja.

Prijava se podnosi Komisiji i predaje na Građanskom birou Opštine.

Uz prijavu, u zapečaćenoj koverti, se prilaže:

- dokaz (rješenje) da je nevladina organizacija registrovana u Crnoj Gori i da ima sjedište u Opštini Andrijevica;

- kopija finansijskih izvještaja (bilans stanja i bilans uspjeha) za poslednju fiskalnu

godinu (osim ako organizacija nije registrovana u godini kada je Konkurs raspisan).

- izvještaj o realizovanim projektima u prethodnoj godini, zaključno sa danom raspisivanja konkursa;

- projekat sa kojim nevladina organizacija konkuriše za dodjelu sredstava;

- garanciju (izjavu) ovlašcenog lica za zastupanje i predstavljanje nevladine organizacije da od drugog donatora nije dobila sredstva ili dio sredstava za realizaciju projekta koji kandiduje.

- izjavu da li je nevladina organizacija kandidovani projekat već predala drugom donatoru na razmatranje u prethodnom periodu ili u vrijeme predaje na konkurs Opštine.

- 3 štampane i jednu elektronsku verziju projekta na CD-u.

**Član 20**

Nevladina organizacija koja je za realizaciju projekata koristila budžetska sredstva, po javnom konkursu u prethodnoj godini, prilaže sljedeće:

- izvještaj o realizaciji projekta, sa detaljnim opisom faza realizacije i detaljnim

obrazloženjem eventualnih odstupanja,

- detaljan finansijski izvještaj o utrošenim sredstvima za prethodnu godinu,

- kopije računa, ugovora i izvoda banke po kojima su plaćani i

- narativni izvještaj sa tabelarnim pregledom troškova za utrošene sredstva.

Ukoliko nevladina organizacija ne dostavi tražene izvještaje o realizovanim projektima iz stava 1 ovog člana, ne može učestvovati u raspodjeli sredstava za godinu u kojoj se sredstva raspodjeljuju.

Nevladina organizacija može konkurisati za ukupan iznos ili za dio sredstava za realizaciju aktivnosti iz projekta i dužna je da to naznači.

**2. Sadržaj projekta**

**Član 21**

Projekat treba da sadrži:

- naziv organizacije osnovnim podacima (sjedište, kontakt tel/fax, e-mail, broj

zaposlenih, ciljevi organizacije);

- naziv projekta;

- kategoriju-prioritetnu oblast projekta;

- kratak sadržaj projekta;

- opis problema projekta;

- ciljevi projekta;

- opis povezanosti projekta sa javnim politikama (strategijama,akcionim planovima, zakonskim i podzakonskim aktima u navedenoj oblasti koju je donijela Opština ili država);

- opis ciljne grupe;

- detaljan opis aktivnosti projekta;

- rok za realizaciju projekta;

- način praćenja i procjene uspješnosti realizacije projekta;

- održivostprojekta;

- budžet projekta i iznos sredstava za koji se konkuriše, iznos sopstvenih sredstava (učešća) kao i iznos sredstava koja su za isti projekat ili program odobrena od strane drugih donatora, ukoliko su takva sredstva odobrena;

- kratak opis realizovanih projekata u prethodnoj godini;

- kratak opis partnerske organizacije i realizovanih projekata u prethodnoj godini (ako ih ima);

- ime i prezime lica odgovornog za realizaciju projekta ili programa sa kontakt podacima;

- podatke o članovima organa upravljanja organizacije;

- broj žiro računa i PIB organizacije.

3. Sadržaj prijave na konkurs

**Član 22**

Prijava na konkurs se podnosi na propisanom Obrascu koji se sastoji iz tri dijela i predaje se na Građanskom birou Opštine.

Prvi dio obrasca popunjava ovlašćeni službenik građanskog biroa Opštine i sadrži:

- zaglavlje Opštine,

- naziv Komisije,

- naziv obrasca,

- godina za koju se raspisuje konkurs,

- broj djelovodnog protokola Opštine,

- datum pod kojim je podneseni Obrazac nevladine organizacije upisan u građanskom birou Opštine,

- potpis ovlašcenog službenika građanskog biroa Opštine koji je primio Obrazac.

Drugi dio Obrasca popunjava ovlašćeno lice za zastupanje nevladine organizacije i sadrži sledeće podatke o nevladinoj organizaciji:

- naziv nevladine organizacije,

- podatke o registraciji nevladine organizacije,

- podatke o angažovanim licima (u radnom odnosu, angažovani po ugovoru o djelu i sl),

- oblast u kojoj djeluje,

- datum i broj registracije u registru nevladinih organizacija koji vodi nadležni organ državne uprave,

- sjedište organizacije,

- rubriku - ostalo u kojoj se upisuju dodatne informacije o projektu, koje su od uticaja za odlučivanje Komisije, a nijesu sadržane u ostalim rubrikama obrasca (ko, što, kako, kada,gdje),

- naznaku da zatačnost datih podataka odgovara lice koje je ovlašćeno od nevladine organizacije za popunjavanje obrasca.

Treći dio obrasca popunjava Komisija prilikom odlučivanja i sadrži:

- naznaku da podržava projekat;

- tačan naziv projekta;

- ocjenu projekta u brojkama, po skali za ocjenjivanje po svakom od kriterijuma utvrdjenim ovom odlukom, koju popunjava Komisija nakon izvršenog vrednovanja projekta;

- naznaku da se odbija projekat ili program (popunjava se u slučaju da nije popunjena rubrika iz alineje 1);

- rubriku sa detaljnim obrazloženjem za odbijanje (popunjava se u slučaju odbijanja);

- rubriku ostalo (popunjava se u slučaju dodatnog mišljenja i obrazloženja vezano za projekat, od važnosti za odlučivanje Komisije, a njihovo vrednovanje nije bilo predviđeno propisanim kriterijumima);

- potpis predsjednika Komisije i svih članova Komisije.

**Član 23**

Komisija na web sajtu Opštine u roku od deset dana od dana

završetka javnog konkursa, objavljuje listu nevladinih organizacija koje nijesu

dostavile urednu i potpunu prijavu, uz ukazivanje na utvrđene nedostatke koji se

odnose na prijavu.

Nevladina organizacija sa liste iz stava 1 ovog člana dužna je da otkloni utvrđene nedostatke u roku od pet dana od dana objavljivanja liste, u suprotnom prijava se odbacuje.

**4. Kriterijumi za raspodjelu**

**Član 24**

Maksimalan iznos sredstava koji se dodjeljuje za projekat nevladinoj organizaciji, ne može iznositi više od 10% od ukupno predviđenih sredstava u budžetu Opštine za finansiranje projekata nevladinih organizacija.

Jedna nevladina organizacija može konkurisati sa najviše dva projekta, s tim da se mogu dodijeliti sredstva za finansiranje samo jednog projekta, odnosno programa.

**Član 25**

Komisija vrši dodjelu sredstava za projekat na osnovu pozitivnih i

eliminatornih kriterijuma.

Pozitivni kriterijumi su:

1. vezanost projekta ili programa za oblasti navedene u članu 5 ove Odluke:

2. nevladina organizacija ima stručna lica za realizaciju projekta, ako je potrebno za projekat;

3. prednost imaju organizacije, čiji projekat uključuje i angažovanje volontera;

4. jasan – logičan naziv projekta;

5. projekat u realizaciji uključuje društveno marginalizovane grupe u društvenu zajednicu;

6. ciljevi su specificni, dostižni, mjerljivi, realistični i vremenski odredjeni;

7. samoodrživost projekta;

8. podudarnost budžeta sa aktivnostima navedenim u njemu;

9. inovativni aspekt projekta;

10. jasna definicija ciljne grupe;

11. efikasnost;

12. calendar aktivnosti sa što je moguće preciznije odredjenim rokovima za ostvarenje ciljeva (precizan vremenski pregled aktivnosti);

13. saradnja sa drugim nevladinim organizacijama, organima i institucijama javnog sektora;

14. partnerskiodnos sa drugom nevladinom organizacijom ili organima i institucijama iz javnog sektora u realizaciji projekta;

15. jasna raspodjela adminstratvnih odgovornosti (odgovorne osobe);

16. administrativni troškovi ne premašuju 30% ukupnog budžeta projekta;

17. jasna definicija kvalitativnih i kvantitativnih pokazatelja o uticaju na ciljnu

grupu.

Eliminatorni kriterijumi su:

1. projekat ne odražava poznavanje problema ili postoje predrasude u odnosu na probleme;

2. projektu nedostaje jasan prikaz rezultata-uspješnosti;

3. aktivnosti koje se planiraju van Opštine neće se razmatrati;

4. predlog projekta je u odgovarajućoj formi, ali nedostaju ključne informacije;

5. aktivnosti predvidjene projektom već postoje i ne postoje opravdani razlozi za sprovodjenje

istih, i

6. očigledna nesrazmjera budžeta projekta i aktivnosti sadržanih u projektu.

5. Utvrđivanje rang liste

**Član 26**

Za ocjenu projekta prema pozitivnim kriterijumima koristi se skala od 0 do 10 poena za svaki kriterijum pojedinačno.

Svaki član Komisije dodjeljuje bodove za svaki od pozitivnih kriterijuma.

Konačna ocjena projekta predstavlja zbir bodova svih članova Komisije podijeljen brojem članova Komisije (prosječna ocjena projekta).

Ukoliko primjena nekog od eliminatornih kriterijuma nije rezultat ocjene svih članova Komisije pojedinačno, odluka o primjeni eliminatornog kriterijuma se donosi većinom glasova od ukupnog broja članova Komisije.

**6. Nezavisni procenjivač**

**Član 27**

Bodovanje svakog predloženog projekta i programa vrše jedan ili dva nezavisna procjenjivača.

Nezavisni procjenjivači se biraju na osnovu javnog poziva koji raspisuje Komisija za raspodjelu sredstava nevladinim organizacijama, a objavljuje se na web sajtu Opštine, oglasnoj tabli Opštine i preko lokalnog javnog emitera.

Nezavisni procjenjivač može biti lice koje ima:

- najmanje pet godina iskustva u upravljanju projektima

- iskustvo u ocjenjivanju projekata.

Nezavisni procjenjivač ne može biti lice koje je dvije godine prije objavljivanja javnog poziva iz stava 2 ovog člana:

- u radnom odnosu u nevladinoj organizaciji čije je sjedište u Andrijevici;

- volonter u nevladinoj organizaciji čije je sjedište u Andrijevici,

- lice ovlašćeno za zastupanje ili je član organa upravljanja ili drugog organa nevladine organizacije čije je sjedište u Andrijevici;

- u ugovornom odnosu sa nevladinom organizacijom čije je sjedište u Andrijevici;

- javni funkcioner ,u smislu zakona kojim se uređuje sprječavanje korupcije,

- u radnom odnosu u organu lokalne uprave koji vrši raspodjelu sredstava.

Nezavisnom procjenjivaču pripada naknada za rad koja će biti utvrđena posebnim aktom.

**7. Odluka o raspodjeli sredstava**

**Član 28**

Komisija donosi Odluku o raspodjeli sredstava nevladinim organizacijama rukovodeći se ocjenom projekta na osnovu kriterijuma propisanih ovom odlukom.

U slučaju da dva ili više projekata dobije isti broj bodova, a raspoloživa sredstva nijesu dovoljna za njihovo finansiranje, sredstva će se dodijeliti za projekat koji, po ocjeni većine ukupnog broja članova Komisije, više doprinosi zadovljenju prioritetnih potreba gradjana.

Komisija je dužna da donese Odluku o raspodjeli sredstava nevladinim organizacijama, u roku od 30 dana od dana zatvaranja konkursa.

**Član 29**

Odluka o raspodjeli sredstava sadrži:

- naziv nevladine organizacije kojoj su dodijeljena sredstva;

- podaci o odgovornom licu nevladine organizacije kojoj su dodijeljena sredstva;

- naziv projekta;

- vrijeme realizacije projekta;

- iznos sredstava dodijeljenih od strane Komisije za svaki od projekata, i

- ukupan iznos sredstava potreban za realizaciju svakog od projekata sa podacima o ostalim eventualnim donatorima.

**Član 30**

Odluka o raspodjeli sredstava dostavlja se učesnicima konkursa, objavljuje na web sajtu Opštine, preko lokalnog javnog emitera, i na drugi pogodan način.

**IX - ZAKLJUČIVANJE UGOVORA**

**Član 31**

Nakon donošenja Odluke o raspodjeli sredstava nevladinim

organizacijama i njenog javnog objavljivanja, Predsjednik Opštine sa nevladinom

organizacijom kojoj su dodijeljena sredstva, u roku od deset dana od dana

donošenja odluke, zaključuje ugovor kojim se uređuju međusobna prava i obaveze (način uplate i korišćenja sredstava, izvještavanje i nadzor nad realizacijom projekta odnosno programa.)

Realizaciju zaključenih ugovora prati Komisija.

**X-PRAĆENJE REALIZACIJE PROJEKATA I PROCJENA USPJEŠNOSTI**

**Član 32**

Praćenje realizacije projekta vrše članovi Komisije za raspodjelu sredstava nevladinim organizacijama.

Pod praćenjem realizacije projekta podrazumijeva se praćenje:

- toka realizacije planiranih aktivnosti;

- odnosa sa ključnim zainteresovanim stranama;

- vizuelnog identiteta projekta;

- realizacije sredstava.

XI - **IZVJEŠTAJ O REALIZOVANIM PROJEKTIMA**

**Član 33**

Nevladina organizacija kojoj su dodijeljena sredstva za projekat podnosi Komisiji izvještaj o realizaciji projekta sa finansijskim izvještajem, odnosno računima o utrošku sredstava u roku od 30 dana po okončanju projekta.

**Član 34**

Komisija podnosi Savjetu za saradnju lokalne samouprave i nevladinih organizacija izvještaj o podržanim projektima, iznosu dodijeljenih sredstava, realizovanim projektima i njihovim efektima.

Ukoliko Savjet za saradnju lokalne samouprave i nevladinih organizacija nije osnovan, izvještaj o podržanim projektima, iznosu dodijeljenih sredstava, realizovanim projektima i njihovim efektima, Komisija podnosi Skupštini.

Izvještaj se podnosi u prvom kvartalu naredne godine za prethodnu godinu.

**Član 35**

Komisiji pripada naknada za rad.

Visinu naknade utvrdujuje predsjednik Opštine posebnim aktom, polazeći od obima i složenosti rada koji je Komisija obavila.

**XII- PRELAZNE I ZAVRŠNE ODREDBE**

**Član 36**

Radi postizanja jednakih uslova za sve učesnike konkursa, kao i metodološkog postupka, kojim će Komisija izvršiti pravičnu selekciju projekata

nevladinih organizacija koje se kandiduju za dodjelu sredstava, propisuje se

Obrazac za podnošenje prijave.

**Član 37**

Danom stupanja na snagu ove odluke prestaje da važi Odluka o kriterijumima,

načinu i postupku raspodjele sredstava nevladinim

organizacijama ("Službeni list RCG - opšinski propisi" br. 20/14 9/17).

**Član 38**

Ova odluka stupa na snagu osmog dana od dana objavljivanja u

"Službenom listu Crne Gore - opštinski propisi, a primjenjivaće se od 1. januara

2019. godine.

Broj: \_\_\_\_\_\_\_\_\_\_

Andrijevica , \_\_\_\_\_\_\_\_\_\_2019. godine

**Skupština Opštine Andrijevica**

**Predsjednik**

Slavko M. Stijović , s.r.

**O b r a z l o ž e nj e**

**PRAVNI OSNOV**

Odluka o kriterijumima , načinu i postupku raspodjele sredstava nevladinim organizacijama donosi se na osnovu člana 174 stav 2 tačka 5 Zakona o lokalnoj samoupravi (‘’Službeni list CG’’ broj 2/18) i člana 35 Statuta opštine Andrijevica (‘’Službeni list CG – opštinski propisi’’, broj 32/18).

U člana 174 Zakona u stavu 2 tačka 5 predviđeno je da se saradnja organa lokalne samouprave sa nevladinim organizacijama ostvaruje, između ostalog ‘’finansiranjem projekata nevladinih organizacija od interesa za lokalno stanovništvo, pod uslovima i po postupku propisanim opštim aktom opštine. ‘’

**RAZLOZI ZA DONOŠENJE I SADRŽAJ ODLUKE**

Nedvosmisleno je opredjeljenje Opštine Andrijevica da podrži rad i razvoj nevladinog sektora na svojoj teritoriji, imajući u vidu zajednički interes I zajedničke vrijednosti koje ostvaruje nevladin i javni sector u cilju razvoja demokratskog društva.

Naime, na osnovu iskustva ou radu, Zakona o nevladinim organizacijama (‘’Službeni list CG, broj 39/11 i 37/17) , kao i propisa iz ove oblasti koji se primjenjuju po evropskim standardima Sekretarijat lokalne uprave predlaže novu Odluku po metodologiji koju je predložila i Zajednica Opština. Izmjenama i dopunama Zakona o nevladinim organizacijama od 14.06.2017. godine, usvojene su promjene po pitanju Komisije za raspodjelu sredstava, javnog konkursa, prijave na konkurs, kriterijuma za raspodjelu sredstava, nezavisnih procjenjivača, pa ovom Odlukom u skladu sa usvojenim izmjenama zakona, primijenjena su nova rješenja.

Odluka sadrži 12 poglavlja

I - opšte odredbe,

II- korisnici sredstava

III – utvrđivanje prioriteta za raspodjelu sredstava,

IV – komisija za raspodjelu sredstava,

V – izbor predstavnika nevladinih organizacija u komisiju,

VI – prestanak mandata članovima komisije,

VII – javni konkurs,

VIII postupak po konkursu,

IX – zaključivanje ugovora,

X - praćenje realizacije projekta i procjena uspješnosti,

XI - izvještaj o realizovanim projektima

XII - prelazne I završne odredbe

**PROCJENA FINANSIJSKIH SREDSTAVA ZA SPROVOĐENJE ODLUKE**

Dosadašnja praksa stvarala je nesigurnost u procesu finansiranja. Za donošenje odgovarajuće odluke u vezi sa finansiranjem nevladinih organizacija u Crnoj Gori na lokalnom i državnom nivou, treba imati na umu da će sve više NVO biti okrenute domaćim izvorima finansiranja, a fondovi EU su dostupni za manji broj NVO. Očekivanje EU je da država )Vlada i lokalne samouprave) snažnije podrži NVO, pa i u finansijskom smislu. Sredstva namijenjena NVO iz javnih fondova treba da se koriste za realizaciju javnih politika koje donosi lokalna samouprava, a sam process treba da bude bolje organizovan. Ukoliko se sredstva usmjeravaju za realizaciju javnih politika (lokalnih akcionih planova, strategija i drugih dokumenata), onda to ne možemo smatrati troškom već investiranjem u podizanje kvaliteta života građana Andrijevice.

**Sekretarijat lokalne uprave**